सीता-राम के लुक में दिखे कृति-प्रभास, यूजर्स ने 600 करोड़ की फिल्म को बताया कार्टून
Actor Prabhas And Kriti Sanon Upcoming Movie Adipurush New Poster Release On Ram Navami. रामनवमी के मौके पर प्रभास और कृति सेनन स्टारर आदिपुरुष का नया पोस्टर रिलीज किया गया है। शेयर किए गए पोस्टर में कृति, प्रभास और सनी सीता, राम और लक्ष्मण के लुक में नजर आ रहे हैं
राम नवमी के मौके पर प्रभास और कृति सेनन स्टारर आदिपुरुष का नया पोस्टर रिलीज किया गया है। शेयर किए गए पोस्टर में कृति, प्रभास और सनी (माता सीता, भगवान राम और लक्ष्मण) के गेटअप में नजर आ रहे हैं। मेकर्स ने फिल्म की नई रिलीज डेट भी अनाउंस कर दी है। हालांकि, यूजर्स अभी भी फिल्म और किरदारों के लुक से संतुष्ट नहीं हैं।
मंत्रों से बढ़कर तेरा नाम, जय श्री राम 
सुबह-सुबह प्रभास ने पोस्टर जारी करते हुए फैंस को राम नवमी की बधाई दी। इंग्लिश, हिंदी और तेलुगु में उन्होंने लिखा- 'मंत्रों से बढ़कर तेरा नाम,जय श्री राम।' प्रभास के अलावा डायरेक्टर ओम राउत और कृति सेनन ने भी ये पोस्टर अपने सोशल मीडिया हैंडल पर शेयर किया है।
ट्रोल हुआ आदिपुरुष का नया पोस्टर
नया पोस्टर सामने आते ही यूजर्स सोशल मीडिया पर जमकर ट्रोल कर रहे हैं। एक यूजर ने कमेंट सेक्शन में लिखा- 'मजाक चल रहा है कि क्या जो मन में आ रहा है वो बना के रख दिया है। मतलब श्री राम का एक अलग भव्य अवतार है वो फिल्म से पूरी तरह गायब है। आदिपुरुष पैसे की बर्बादी है और ये सिर्फ हिंदुओं की धार्मिक भावनाओं को ठेस पहुंचा रही है। दूसरे यूजर ने लिखा- 'कार्टून मूवी।' तीसरे यूजर ने लिखा- ‘प्लीज रहने दो, क्यों किसी के कल्चर का मजाक बना रहे हो।’
हनुमान के लुक से अब भी नाखुश है ऑडियंस 
महीनों पहले टीजर लॉन्च के बाद से ही ऑडियंस हनुमान के लुक को लेकर नाराज है। लोगों का कहना है कि हनुमान का चेहरा देखकर ऐसा लग रहा है कि वो मुस्लिम धर्म के हैं।
इसे लेकर कमेंट सेक्शन में एक यूजर ने लिखा- ‘सब कुछ ठीक है लेकिन ये जो इंसान हनुमान जी के कैरेक्टर में वो दर्शकों को पसंद नहीं आ रहा है।’ दूसरे यूजर ने लिखा- हम हनुमान का लुक नहीं स्वीकार करेंगे। तीसरे यूजर ने लिखा- 'कार्टुन के VFX भी इससे ज्यादा बेहतर होते हैं, बहुत बेकार पोस्टर।’ 
पहले भी आदिपुरुष पर हो चुका है विवाद 
आदिपुरुष को पहले जनवरी 2023 में रिलीज किया जाना था, लेकिन टीजर को लेकर हुए विवाद को देखते हुए मेकर्स ने इसकी रिलीज डेट बढ़ा दी थी। टीजर जारी होने के बाद फिल्म में रावण, सीता और हनुमान के लुक को लेकर काफी बवाल हुआ था। इतना ही नहीं फिल्म को बैन करने की मांग भी उठी थी, जिसे देखते हुए मेकर्स ने मजबूरन इसमें कई बदलाव किए ताकि फिल्म को बिना किसी विवाद के रिलीज किया जा सके। बता दें कि आदिपुरुष 16 जून को ग्लोबली रिलीज की जाएगी।